text: Пасля таго, як беларуская сімволіка атрымала распаўсюджанне, былі вымушаны зафіксаваць сітуацыю, што стварылася новай пастановай. Я палічыў неабходным выказаць свае сумненні наконт выкарыстання ў эмблеме герба белага конніка на чырвоным полі, так як гэта паўтарае літоўскую эмблему.
  Па прычынах мэтазгоднасці лічу, што выкладзеная ў § I праекта сувязь з сімволікай нямецкай дзяржаўнай улады з’яўляецца зусім не- дарэчнай...» 10 кастрычніка 1943 года ўжо на імя пераемніка Кубэ — фон Готберга пайшла ў Мінск з рэйхсміністэрства ўсходніх абласцей папера, дзе значылася: «Спадару генеральнаму камісару ў Мінску. Адносна беларускай нацыянальнай сімволікі дзяржаўнай улады. Пісьмо ад 27 жніўня 1943 года. Палітыка 5Д2.
  Я прашу мець на ўвазе, што прадстаўлены ў пісьме ад 27.VII.1943 праект беларускага нацыянальнага знака ў якасці «беларускай дзяржаўнай сімволікі ўлады» не можа быць ухвалены мною, так як «дзяр- жаўная сімволіка ўлады» прадугледжвае вядомую дзяржаўную самас- тойнасць, ці, сама меней, аўтаномію.